
Forretningsbetingelser 


Adgang til nej tak adresser 


postnord 


Generelle oplysninger 


Forretningsbetingelserne gælder for adgang til op- 
lysninger om postmodtagere, der er tilmeldt ordnin- 
gerne, ”Reklamer - nej tak” eller ”Reklamer og gra- 
tis aviser — Nej tak” (i det følgende ”Nej tak adres- 
ser”) og er udarbejdet i overensstemmelse med reg- 
lerne i postloven (lovbekendtgørelse nr. 1040 af 30. 
august 2017) med tilhørende bestemmelser. 


Post Danmark (herefter benævnt PostNord) leverer 
adgangen til Nej tak adresser som datafiler. 


Ved hverdage forstås i det følgende mandag til fre- 
dag, ekskl. helligdage og undtagen d. 5. juni 
(Grundlovsdag) og den 24. december, medmindre 
andet udtrykkeligt er angivet. 


1.0 Adgang til Nej tak adresser 
1.1 Nej tak ordningerne 


”Reklamer - Nej tak” og ”Reklamer og gratis aviser 
- Nej tak”- ordningerne er nærmere beskrevet på 
Forbrugerombudsmandens hjemmeside www.for- 
brugerombudsmanden.dk. 


1.2 Betingelser for at modtage nej tak 
adresser 


Ifølge postlovens § 13 kan post- og distributions- 
virksomheder mod betaling få adgang til Nej tak 
adresser fra PostNord. 


Det er en betingelse for at få Nej tak adresser, at 
der er indgået en Kundeaftale herom med PostNord. 


1.3 Dataindhold 


Datafilen er et totaludtræk indeholdende alle Nej tak 
adresser. 


Indholdet af datafilen er nærmere beskrevet i et bi- 
lag til Kundeaftalen. 


Filen indeholder alene data, der er gældende på ud- 
træksdatoen. 


1.4 Dataformater 


Datafilen overføres som en semikolonsepareret (;) 
(.CSV) fil til post- eller distributionsvirksomhedens 
”eget” filbibliotek stillet til rådighed og hostet af 
PostNord. Hver af de bestilte filer vil være til rådig- 
hed for virksomheden i 40 kalenderdage fra første 
overførelsesdag, hvorefter filen fjernes. Nærmere 
oplysninger om filbiblioteket fremgår af et bilag til 
Kundeaftalen. 


1.5 Bestilling af datafiler 
Datafilen leveres som ad hoc udtræk. 


Det er muligt ved Kundeaftalens indgåelse at aftale 
ad hoc udtræk på bestemte datoer i Kundeaftalens 
løbetid. 


Er der ikke indgået aftale om levering på forud fast- 
satte datoer, bestilles udtrækket hos den salgsen- 
hed i PostNord, der fremgår af Kundeaftalen. 

1.6 Leveringstid 


Datafilen leveres normalt senest en uge efter, at 
post- eller distributionsvirksomheden henvender sig 
til PostNord med ønske om at modtage Nej tak 
adresser. Ved behov for samtidig oprettelse af filbib- 
liotek leveres data dog normalt senest 20 hverdage 
efter første henvendelse fra post- eller distributions- 
virksomheden. 


Efterfølgende ad hoc udtræk leveres normalt senest 
3 hverdage (ekskl. lørdag) efter, bestillingen er 
modtaget. 


1.7 Anvendelse af datafiler 


Post- eller distributionsvirksomheden (i det følgende 
”Kunden”) erklærer ved sin underskrift på Kundeaf- 
talen at acceptere, at datafiler leveres på følgende 
vilkår: 


1. Datafilerne må kun benyttes i forbindelse 
med Kundens befordring af adresserede og 
uadresserede forsendelser. 


2. Kunden må ikke videregive eller sælge data- 
filerne eller benytte disse til andet end befor- 
dring af adresserede eller uadresserede for- 
sendelser for andre. 


3. Kunden skal iværksætte procedurer, der slet- 
ter eller tilintetgør modtagne datafiler, når 
Kunden ikke længere har behov for datafi- 
lerne i forbindelse med befordring af adres- 
serede eller uadresserede forsendelser. 


PostNord kan ophæve Kundeaftalen med øjeblikke- 
ligt varsel, såfremt Kunden overtræder vilkår 1-3. 


Behandling af datafilerne i strid med ovenstående 
vilkår 1-3, Kundeaftalen med tilhørende bilag eller 
nærværende forretningsbetingelser i øvrigt, vil til- 
lige kunne indebære en overtrædelse af personda- 
taloven. 


1.8 Behandling af personoplysninger 


PostNord er dataansvarlig, når PostNord behandler 
personoplysninger i forbindelse med leveringen af 
ydelsen, fordi PostNord afgør, til hvilke formål og 
med hvilke hjælpemidler behandlingen foretages. 


PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anony- 
miseret statistik og for at kunne tilbyde yderligere 
ydelser, der er naturligt forbundet med leveringen i 
henhold til Kundeaftalen. 


Kunden forpligter sig til at informere sine medar- 
bejdere og sine egne kunder om PostNords be- 
handling af personoplysninger. Du finder oplysnin- 
ger om PostNords behandling af personoplysninger 
her: www.postnord.dk/personlige-oplysninger 


1.9 Pris 


Oversigt over den til enhver tid gældende listepris 
findes på postnord.dk eller oplyses af PostNords 
Kundeservice, der i øvrigt giver oplysninger om alle 
gældende priser. 


1.10 Forsinkelse 


PostNord yder ikke erstatning for forsinkelse med 
levering af data eller for forsinket opdatering af 
data. 


Ved forsinkelse forårsaget af forhold, der kan tilreg- 
nes Kunden, udskydes leveringsfristen til det tidlig- 
ste tidspunkt, hvor opgaven kan indpasses i Post- 
Nords produktionskapacitet inden for normal ar- 
bejdstid. På forespørgsel undersøger PostNord, om 
eventuel hurtigere indhentelse af forsinkelsen kan 
ske mod Kundens betaling af meromkostningerne 
herved. 


1.11 Ansvar for fejl og mangler 


PostNord yder erstatning for fejl og mangler efter 
dansk rets almindelige erstatningsregler. Erstatnin- 
gen kan dog maksimalt udgøre et beløb svarende til 
betalingen for den konkrete datafil, manglen eller 
fejlen angår. Der ydes ikke erstatning for tabt for- 
tjeneste, driftstab, tab af kunder eller øvrige indi- 
rekte tab. 


PostNord er ikke ansvarlig for skader på Kundens 
database forårsaget af en datafil. Det er Kundens 
ansvar at tilpasse sin database til datafilernes for- 
mat, ligesom det er Kundens ansvar at sikre korrekt 
og rettidig implementering af datafilerne. 


1.12 Reklamationsfrist 


Erstatningskrav skal fremsættes uden ugrundet op- 
hold og senest 1 måned efter, den pågældende da- 
tafil er leveret til Kunden. 


Kunden fortaber sit krav mod PostNord, såfremt der 
ikke foretages reklamation inden for den angivne 
frist. 


1.13 Klager 


Såfremt Kunden ønsker at klage over PostNords 
håndtering eller levering af en datafil, skal klagen 
indgives til PostNord, Kundelinjen. 


Klagen skal indgives inden 6 måneder efter, datafi- 
len er eller skulle have været leveret til Kunden. For 
så vidt angår erstatningskrav henvises til reklama- 
tionsfristen i pkt. 1.12. 


PostNord behandler klagen inden 1 måned fra kla- 
gens modtagelse, medmindre der foreligger særlige 
forhold. 


Kundelinjens afgørelse kan indbringes for PostNords 
Ankefunktion, Hedegårdsvej 88, 2300 København S. 


Ankefunktionen yder i øvrigt klagevejledning. 

